[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Mis pooleli? Vastab Maimu Berg"}, {"text_idx": "#000005", "text": "Rubriigis \"Mis pooleli?\" ra\u0308a\u0308givad kirjandusinimesed, mis raamatud neil parasjagu lugemislaual ja o\u0308o\u0308kapil lebavad. Ja\u0308rjehoidja on kirjaniku, to\u0303lkija ja kriitiku Maimu Bergi ka\u0308es."}, {"text_idx": "#000006", "text": "\"Jah, pooleli. Mu hea so\u0303ber Soomest ro\u0303o\u0303mustas Leevi Lehto to\u0303lgitud James Joyce'i \"Odysseuse\" (kasutan soomekeelset tiitlit) to\u0303lke u\u0308le, sest Pentti Saarikoski aastatetagune to\u0303lge ei olnud eriti o\u0303nnestunud. Mu so\u0303ber seadis eesma\u0308rgiks raamat la\u0308bi lugeda ja siis tabas teda o\u0303nnetus, terviserike, mis ro\u0308o\u0308vis lugemisvo\u0303ime. \"Odysseus\" ja\u0308igi pooleli."}, {"text_idx": "#000007", "text": "Minul on pidevalt pooleli vo\u0303i u\u0308tleme siis pideval lugemisel Robert Musili \"Omadusteta mees\" Mati Sirkeli to\u0303lkes. Saksakeelse kultuuriruumi austajana po\u0308o\u0308rdun ikka aeg-ajalt selle omapa\u0308rase raamatu, mida on peetud modernismi ta\u0308htteoseks, juurde. Eriti siis, kui tunnen saksa (Musili puhul ku\u0308ll austria) mo\u0303jude tuhmumist oma vaimuilmas. Musili lugemine tekitab soovi Egon Schiele kunsti ja\u0308rele, kui oleksin jo\u0303ukas, so\u0303idaksin ja\u0308lle Viini ja vaataksin Schiele u\u0308le."}, {"text_idx": "#000008", "text": "Aga u\u0308ks mu teine so\u0303ber, kelle lugemisvo\u0303ime on alles, laenas mulle prantsuse filosoofi Re\u0301mi Brague'i raamati \"Euroopa, rooma tee\" To\u0303nu O\u0303nnepalu suurepa\u0308rases to\u0303lkes. See on raamat, mida iga keskmisegi eruditsiooniga eurooplane vo\u0303iks lugeda ja mille iga lause va\u0308a\u0308rib tsiteerimist. See raamat ei ole muidugi loetav u\u0308he hingeto\u0303mbega ja ongi hea, nii saab temaga kauem koos olla ja autori mo\u0303tete u\u0308le juurelda. Soovitan va\u0308ga!"}, {"text_idx": "#000009", "text": "Siis o\u0303htuti enne uinumist loen Bingeni Hildegardi kirjade valikut, mille on meie jaoks u\u0308mber pannud Riina Ruut. Bingeni Hildegard vo\u0303i Hildegard von Bingen, kes aadlipere ku\u0308mnenda n-o\u0308 u\u0308leja\u0308a\u0308nud lapsena la\u0308ks kloostrisse juba 8-aastase lapsena ja kujunes seal mo\u0303tlejaks, prohvetiks, luuletajaks, visiona\u0308a\u0308riks, ka heliloojaks on mulle tuttav aegadest kui to\u0308o\u0308tasin Tartu U\u0308likooli raamatukogus. Tema eluka\u0308igu ja tegevuse kohta olin lugenud varemgi, sellel teemal on ilmunud aukartusta\u0308ratav hulk kirjandust ning va\u0308hemalt u\u0308ks filmgi on va\u0308ndatud, Margarethe von Trotta Vision, kus Hildegardi ma\u0308ngib Barbara Sukowa, seda ma kahjuks pole na\u0308inud. Aga Bingeni Hildegardi kirjad, kuigi kohustuslike komplimentide ja su\u0308damest tuleva religioossusega paratamatult tembitud, on tuumakad ja arvestades kui ko\u0303rgetele tegelastele paavstist kuningateni Hildegard kirju la\u0308kitas, ka va\u0308ga julged ja ausad."}, {"text_idx": "#000010", "text": "Rahvusraamatukogus ka\u0308in tasapisi avariiulilt lugemas Fanny de Siversi kogumikuks saanud artikleid ja intervjuusid (koostaja Arne Hiob). Fanny de Siversit olen alati imetlenud, tema mo\u0303tteselgust ja inimlikku vaatepunkti ka ko\u0303ige kaugematele ja paljus vo\u0303o\u0303raks ja\u0308a\u0308nud tegelastele la\u0308bi ajaloo, tuues nad no\u0303ndaviisi otsekui minevikust ta\u0308napa\u0308eva ja ja\u0308ttes samas alles nende koha ja kuulumise la\u0308hematesse vo\u0303i kaugematesse aegadesse. Sellist oskust kohtab va\u0308heste autorite juures. Fanny de Sivers hakkas kodumaistesse va\u0308ljaannetesse kirjutama 1990. alguses, aga lugedes tema tolleaegseid mo\u0303tteid praegu, vo\u0303ib tedagi arvata visona\u0308a\u0308ride hulka nagu Bingeni Hildegardi. Loodame, et Hiobi projekt avaldada veel kaks ko\u0308idet Fanny de Siversi materjale ka la\u0308hemas tulevikus teoks saab.\""}, {"text_idx": "#000011", "text": "Mis pooleli? Vastab Linnar Priima\u0308gi"}, {"text_idx": "#000012", "text": "Mis pooleli? Vastab Paavo Matsin"}, {"text_idx": "#000013", "text": "Mis pooleli? Vastab Sveta Grigorjeva"}, {"text_idx": "#000015", "text": "Mis pooleli? Vastab Vahur Afanasjev"}, {"text_idx": "#000016", "text": "Mis pooleli? Vastab Ka\u0308rt Hellerma"}, {"text_idx": "#000018", "text": "Mis pooleli? Vastab Ilmar Tomusk"}, {"text_idx": "#000019", "text": "Mis pooleli? Vastab Mart Juur"}, {"text_idx": "#000021", "text": "Mis pooleli? Vastab Jan Rahman"}, {"text_idx": "#000022", "text": "Mis pooleli? Vastab Heli Allik"}, {"text_idx": "#000025", "text": "Mis pooleli? Vastab Jan Kaus"}, {"text_idx": "#000026", "text": "Mis pooleli? Vastab Tiit Aleksejev"}, {"text_idx": "#000030", "text": "Tanel Saar uuest lavastusest: sealt ei tasu otsida Wiiralti autobiograafiat"}, {"text_idx": "#000039", "text": "Mart Avi andis va\u0308lja lu\u0308hialbumi \"Wisteria\""}, {"text_idx": "#000042", "text": "Marja-Liisa Plats: la\u0308henen pildiraamatu illustreerimisele nagu rez\u030cisso\u0308o\u0308r"}, {"text_idx": "#000053", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000063", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]